ธปท.ขายพันธบัตรอายุ14วันวงเงิน 4.5 หมื่นล้าน
ธปท.ขายพันธบัตรอายุ 14 วัน วงเงิน 4.5 หมื่นล้านบาท เตรียมเปิดประมูล 14 ต.ค.นี้ เหตุต้องดูดสภาพคล่องให้อยู่ในระดับที่เหมาะสม
12 ต.ค. 2559

ธปท.ขายพันธบัตรอายุ 14 วัน วงเงิน 4.5 หมื่นล้านบาท เตรียมเปิดประมูล 14 ต.ค.นี้ เหตุต้องดูดสภาพคล่องให้อยู่ในระดับที่เหมาะสม
น.ส.วชิรา อารมณ์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศกำหนดแผนการขายพันธบัตร ธปท.อายุไม่เกิน 15 วัน ประจำเดือนต.ค.2559 โดยธปท.มีกำหนดจะออกประมูลขายพันธบัตรรุ่น พ.41/14/59 วงเงิน 4.5 หมื่นล้านบาท อายุ 14 วัน ในวันที่ 14 ต.ค.นี้
สำหรับพันธบัตรรุ่นดังกล่าว มีกำหนดชำระเงินในวันที่ 18 ต.ค. และครบอายุวันที่ 1 พ.ย.ที่จะถึงนี้
ทั้งนี้ การออกประมูลขายพันธบัตรเป็นขายพันธบัตรอกไปให้สถาบันการเงินถือ และดูดเงินในระบบหรือสภาพคล่องเข้ามาไว้ที่ธปท. ซึ่งเป็นการทำหน้าที่ตามปกติของธนาคารกลางในการดูแลสภาพคล่องให้อยู่ในระดับที่เหมาะสม และสอดคล้องกับระดับอัตราดอกเบี้ยนโยบายในปัจจุบันที่  1.5%